ΑΠΟΦΑΣΗ αριθ. 170 της 11ης Ιουνίου 1998 για την αναθεώρηση της απόφασης αριθ. 141, της 17ης Οκτωβρίου 1989, σχετικά με την σύνταξη των καταστάσεων που προβλέπονται στο άρθρο 94 παράγραφος 4 και στο άρθρο 95 παράγραφος 4 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972 (Κείμενο που παρουσιάζει ενδιαφέρον για τον ΕΟΧ) (98/565/ΕΚ)

Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,

Έχοντας υπόψη:

το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, σύμφωνα με το οποίο είναι επιφορτισμένη να χειρίζεται όλα τα διοικητικά ή ερμηνευτικά θέματα που απορρέουν από τον κανονισμό (ΕΟΚ) αριθ. 1408/71 και από τους μεταγενέστερους κανονισμούς,

το άρθρο 36 παράγραφος 2, του προαναφερθέντος κανονισμού (ΕΟΚ) αριθ. 1408/71,

το άρθρο 17 παράγραφοι 1 έως 4, το άρθρο 29 παράγραφοι 1 έως 3, το άρθρο 30 παράγραφοι 1 και 2, το άρθρο 94 παράγραφοι 4 και 5, το άρθρο 95 παράγραφοι 4 και 5 και το άρθρο 102 παράγραφος 2 του κανονισμού (ΕΟΚ) αριθ. 574/72,

την απόφαση αριθ. 141, της 17ης Οκτωβρίου 1989,

Εκτιμώντας:

ότι θα πρέπει να αναθεωρηθεί η απόφαση αριθ. 141, της 17ης Οκτωβρίου 1989, ώστε να ληφθεί υπόψη η εισαγωγή στο άρθρο 95 του κανονισμού (ΕΟΚ) αριθ. 574/72, ενός μέσου κόστους κατ' άτομο αντί του μέσου κόστους για κάθε δικαιούχο σύνταξης και τα μέλη της οικογενείας του 7

ότι, εντούτοις, η εν λόγω τροποποίηση του άρθρου 95 του κανονισμού (ΕΟΚ) αριθ. 574/72 τίθεται σε ισχύ την 1η Ιανουαρίου 2002 στις σχέσεις με τη Γαλλική Δημοκρατία,

ΑΠΟΦΑΣΙΖΕΙ:

Άρθρο 1

Οι καταστάσεις που προβλέπονται από το άρθρο 94 παράγραφος 4 και το άρθρο 95 παράγραφος 4 του κανονισμού (ΕΟΚ) αριθ. 574/72 συντάσσονται σύμφωνα με τους κανόνες που ακολουθούν.

I. ΚΑΤΑΣΤΑΣΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 94 ΠΑΡΑΓΡΑΦΟΣ 4

Οικογένειες των εργαζομένων, μισθωτών ή μη μισθωτών

1. Για την εφαρμογή των παραγράφων 1 έως 4 του άρθρου 17 του κανονισμού (ΕΟΚ) αριθ. 574/72, ορίζεται η ακόλουθη διαδικασία:

Μετά από αίτηση του εργαζόμενου, μισθωτού ή μη μισθωτού, ο αρμόδιος φορέας, αφού συμπληρώσει το τμήμα Α του εντύπου Ε 109, αποστέλλει ή επιδίδει δύο αντίτυπα του εντύπου αυτού στον εδιαφερόμενο ο οποίος τα διαβιβάζει στα μέλη της οικογενείας του. Αυτά πρέπει να υποβάλουν τα δύο αντίτυπα στο φορέα ασφάλισης ασθενείας του τόπου συνήθους διαμονής τους κατά την εγγραφή τους για τη χορήγηση των παροχών σε είδος.

Αν τα μέλη της οικογένειας δεν υποβάλουν την εν λόγω βεβαίωση, ο φορέας του τόπου συνήθους διαμονής τη ζητά από τον αρμόδιο φορέα με το έντυπο Ε 107 7 στην περίπτωση αυτή, ο τελευταίος αυτός φορέας την αποστέλλει σε δύο αντίτυπα στο φορέα του τόπου συνήθους διαμονής.

Ο φορέας του τόπου συνήθους διαμονής των μελών της οικογένειας, αφού συμπληρώσει το τμήμα Β, αποστέλλει ένα αντίτυπο του εντύπου Ε 109 στο φορέα ασφάλισης ασθενείας στον οποίο είναι ασφαλισμένος ο εργαζόμενος, μισθωτός ή μη μισθωτός.

2. Η ημερομηνία που χρησιμεύει ως σημείο έναρξης για τον υπολογισμό των κατ' αποκοπή ποσών είναι:

α) η ημερομηνία κτήσης του δικαιώματος παροχών σε είδος σύμφωνα με τη νομοθεσία της αρμόδιας χώρας 7 η ημερομηνία αυτή αναφέρεται στο έντυπο Ε 109 7

β) η ημερομηνία μεταφοράς της συνήθους διαμονής, εφόσον αυτή έπεται της ημερομηνίας που αναφέρεται στο στοιχείο α) 7 η ημερομηνία αυτή αναφέρεται στο έντυπο E 109 7

γ) η ημερομηνία που έπεται της λήξης της περιόδου δικαιώματος και πιστοποιείται με έντυπο E 106, E 111, E 112 ή E 128, αν έχει εκδοθεί ένα από αυτά τα έντυπα και αναφέρει συγκεκριμένη ημερομηνία λήξης του δικαιώματος 7 η ημερομηνία αυτή αναφέρεται στο έντυπο E 109 7

δ) η ημερομηνία παραλαβής του εντύπου E 109 από το φορέα του κράτους συνήθους διαμονής 7 η ημερομηνία αυτή αναφέρεται στο εν λόγω έντυπο και αποτελεί την ημερομηνία λήξης της ισχύος του εντύπου E 106, E 111, E 112 ή E 128, αν έχει εκδοθεί ένα από αυτά τα έντυπα και δεν αναφέρει συγκεκριμένη ημερομηνία λήξης του δικαιώματος.

Αν τα μέλη της οικογένειας εξακολουθούν να έχουν δικαίωμα παροχών, επειδή ασκούν επαγγελματική δραστηριότητα ή λαμβάνουν αντισταθμιστικό εισόδημα, σύμφωνα με τη νομοθεσία της χώρας συνήθους διαμονής ή ενός άλλου κράτους μέλους, κατά προτεραιότητα με βάση τους κανονισμούς, ο υπολογισμός των κατ' αποκοπή ποσών αρχίζει από την επομένη της ημερομηνίας λήξης του δικαιώματος αυτού.

3. Ο αρμόδιος φορέας ενημερώνει το φορέα του τόπου συνήθους διαμονής για την αναστολή ή την κατάργηση του δικαιώματος παροχών σε είδος συμβιβάζοντάς του δύο αντίτυπα του εντύπου E 108 με συμπληρωμένο το μέρος Α. Ο φορέας του τόπου συνήθους διαμονής, αφού συμπληρώσει το μέρος Β του εντύπου, αποστέλλει ένα αντίτυπο στον αρμόδιο φορέα.

4. Η καταληκτική ημερομηνία για τον υπολογισμό των κατ' αποκοπή ποσών είναι:

α) η ημερομηνία αναστολής ή κατάργησης του δικαιώματος, αν το έντυπο E 108 έχει φθάσει στο φορέα του τόπου συνήθους κατοικίας εντός τριών μηνών από την εν λόγω ημερομηνία. Αυτή αναφέρεται στο εν λόγω έντυπο και αποτελεί την ημερομηνία παύσης της ισχύος του εντύπου E 109 7

β) η ημερομηνία παραλαβής του εντύπου E 108 από το φορέα του τόπου συνήθους διαμονής, εφόσον αυτή έπεται κατά περισσότερο από τρεις μήνες της ημερομηνίας αναστολής ή κατάργησης του δικαιώματος. Η ημερομηνία παραλαβής αναφέρεται στο εν λόγω έντυπο και αποτελεί την ημερομηνία παύσης της ισχύος του εντύπου E 109 7

γ) η ημερομηνία κτήσης του δικαιώματος παροχών σε είδος δυνάμει της νομοθεσίας του κράτους συνήθους διαμονής ή άλλου κράτους μέλους σύμφωνα με τους κανονισμούς σε περίπτωση άσκησης επαγγελματικής δραστηριότητας στο έδαφος του κράτους αυτού, εφόσον η ημερομηνία αυτή προηγείται της ημερομηνίας που αναφέρεται στο στοιχείο α) ή στο στοιχείο β). Εντούτοις, εφόσον η νομοθεσία του κράτους συνήθους διαμονής δεν εξαρτά το δικαίωμα παροχών σε είδος από προϋποθέσεις που αφορούν την ασφάλιση ή την επαγγελματική δραστηριότητα, αλλά από προϋποθέσεις που αφορούν τον τόπο συνήθους διαμονής, η ημερομηνία που λαμβάνεται υπόψη είναι η ημερομηνία έναρξης της επαγγελματικής δραστηριότητας 7

δ) η ημερομηνία μετά από την οποία κανένα μέλος της οικογένειας δεν πληροί, στο κράτος μέλος συνήθους διαμονής και σύμφωνα με τη νομοθεσία του κράτους αυτού, τους όρους που απαιτούνται για να δικαιούται παροχές σε είδος, εφόσον η ημερομηνία αυτή προηγείται της ημερομηνίας που αναφέρεται στο στοιχείο α) ή στο στοιχείο β).

5. Ο φορέας του τόπου συνήθους διαμονής τηρεί την κατάσταση ενήμερη βασιζόμενος στις πληροφορίες που παρέχουν οι αρμόδιοι φορείς σχετικά με την κτήση του δικαιώματος (έντυπο E 109) ή την αναστολή ή την κατάργηση του δικαιώματος αυτού (έντυπο E 108), και λαμβάνοντας υπόψη το γεγονός ότι τα έντυπα Ε 109 που εκδίδονται από τις γερμανικές, τις γαλλικές, τις ιταλικές ή τις πορτογαλικές αρχές ισχύουν μόνον για ένα χρόνο μετά την ημερομηνία έκδοσής τους, με την επιφύλαξη του εντύπου με το οποίο είναι δυνατόν να διακοπεί η ισχύς του δικαιώματος αυτού, εφόσον προκύψουν γεγονότα τα οποία, σύμφωνα με τη νομοθεσία των κρατών αυτών, δικαιολογούν την αναστολή ή την κατάργηση των δικαιωμάτων σε παροχές.

6. Όταν τα μέλη της οικογένειας του εργαζόμενου, μισθωτού ή μη μισθωτού, μεταφέρουν τη συνήθη διαμονή τους στο έδαφος άλλου κράτους μέλους, εκτός του αρμόδιου κράτους, εφαρμόζονται και πάλι οι διατάξεις του σημείου 1.

7. Για τον υπολογισμό του αριθμού των μηνιαίων κατ' αποκοπή ποσών, η περίοδος κατά τη διάρκεια της οποίας μπορούν οι ενδιαφερόμενοι να λάβουν παροχές υπολογίζεται σε μήνες.

Για τον υπολογισμό του αριθμού των μηνών θεωρείται ως μία μονάδα ο ημερολογιακός μήνας ο οποίος περιλαμβάνει την ημερομηνία που χρησιμοποιείται ως εναρκτήρια για τον υπολογισμό των κατ' αποκοπή ποσών.

Ο ημερολογιακός μήνας κατά τη διάρκεια του οποίου έληξε το δικαίωμα δεν υπολογίζεται, εκτός αν ο μήνας αυτός είναι πλήρης.

Αν η περίοδος είναι κατώτερη του μήνα, υπολογίζεται ως μήνας.

8. Όταν τα μέλη της οικογένειας εργαζόμενου, μισθωτού ή μη μισθωτού, είναι κατανεμημένα σε περισσότερες χώρες συνήθους διαμονής, διαφορετικές από την αρμόδια χώρα, και εφόσον οι προϋποθέσεις για το δικαίωμα παροχών σε είδος πληρούνται σε όλες τις χώρες συνήθους διαμονής, θα πρέπει να ληφθεί υπόψη ένα κατ' αποκοπή ποσό ανά χώρα.

9. Οι λογαριασμοί των κατ' αποκοπή ποσών καταρτίζονται με βάση τα αριθμητικά στοιχεία που λαμβάνονται από την εξέταση των εντύπων που αναφέρονται στο σημείο 5.

II. ΚΑΤΑΣΤΑΣΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 92 ΠΑΡΑΓΡΑΦΟΣ 4

Συνταξιούχοι ή/και μέλη της οικογενείας τους

1. Για την εφαρμογή των παραγράφων 1 έως 3 του άρθρου 29 και των παραγράφων 1 και 5 του άρθρου 30 του κανονισμού (ΕΟΚ) αριθ. 574/72, ορίζεται η ακόλουθη διαδικασία:

Κατόπιν αιτήματος του δικαιούχου σύνταξης ή ενός μέλους της οικογενείας του, ο φορέας που οφείλει τη σύνταξη ή ο εξουσιοδοτημένος φορέας ασφάλισης ασθένειας του κράτους που οφείλει τη σύνταξη, αφού συμπληρώσει το μέρος Α του εντύπου E 121, αποστέλλει ή επιδίδει δύο αντίτυπά του στον ενδιαφερόμενο. Αυτός πρέπει να υποβάλει τα δύο αντίτυπα στο φορέα ασφάλισης ασθένειας του τόπου της συνήθους διαμονής του κατά την εγγραφή του για τη χορήγηση παροχών σε είδος.

Αν ο ενδιαφερόμενος δεν υποβάλει την εν λόγω βεβαίωση, ο φορέας του τόπου συνήθους διαμονής τη ζητά από το φορέα που πρέπει να εκδώσει το έντυπο Ε 121, χρησιμοποιώντας ένα έντυπο Ε 107 7 στην περίπτωση αυτή ο τελευταίος αυτός φορέας διαβιβάζει το έντυπο Ε 121 σε δύο αντίτυπα στο φορέα του τόπου συνήθους διαμονής. Εν αναμονή της βεβαίωσης, αυτός ο τελευταίος φορέας μπορεί να προβεί στην προσωρινή εγγραφή του ενδιαφερομένου με βάση τα δικαιολογητικά που έχει ήδη παραλάβει, μπορεί όμως να επικαλεστεί την εγγραφή αυτή έναντι του άλλου φορέα μόνο αφού αυτός εκδώσει το έντυπο Ε 121.

Ο φορέας του τόπου συνήθους διαμονής του ενδιαφερομένου, αφού συμπληρώσει το μέρος Β, διαβιβάζει το έντυπο E 121 στο φορέα που το εξέδωσε.

Το έντυπο E 121 είναι προσωπικό. Αν χρειαστεί, εκδίδεται ένα για τον δικαιούχο σύνταξης ή/και από ένα για κάθε μέλος της οικογενείας του που δεν διαμένει στο κράτος που οφείλει τη σύνταξη.

2. Η ημερομηνία που χρησιμεύει ως σημείο έναρξης για τον υπολογισμό των κατ' αποκοπή ποσών είναι:

α) η ημερομηνία κτήσης του δικαιώματος σε παροχές σε είδος δυνάμει της νομοθεσίας του αρμόδιου κράτους 7 η ημερομηνία αυτή αναφέρεται στο έντυπο E 121 7

β) η ημερομηνία μεταφοράς της συνήθους διαμονής, εφόσον αυτή έπεται της ημερομηνίας που αναφέρεται στο στοιχείο α) 7 η ημερομηνία αυτή αναφέρεται στο έντυπο E 121 7

γ) η ημερομηνία που έπεται της λήξης της περιόδου δικαιώματος και πιστοποιείται με έντυπο E 106, E 109, E 111, E 112, E 120 ή E 128, αν έχει εκδοθεί ένα από αυτά τα έντυπα και αναφέρει συγκεκριμένη ημερομηνία λήξης του δικαιώματος 7 η ημερομηνία αυτή αναφέρεται στο έντυπο E 121 7

δ) η ημερομηνία παραλαβής του εντύπου E 121 από το φορέα του κράτους συνήθους διαμονής. Η ημερομηνία αυτή αναφέρεται στο εν λόγω έντυπο και αποτελεί την ημερομηνία λήξης της ισχύος του εντύπου E 106, E 109, E 111, E 112, E 120 ή E 128, αν έχει εκδοθεί ένα από αυτά τα έντυπα και δεν αναφέρει συγκεκριμένη ημερομηνία λήξης του δικαιώματος.

Αν ο δικαιούχος σύνταξης ή ένα μέλος της οικογένειάς του εξακολουθεί να έχει δικαίωμα παροχών, επειδή ασκεί επαγγελματική δραστηριότητα ή λαμβάνει αντισταθμιστικό εισόδημα, σύμφωνα με τη νομοθεσία της χώρας συνήθους διαμονής του ή κάποιου άλλου κράτους μέλους, κατά προτεραιότητα σύμφωνα με τους κανονισμούς, ο υπολογισμός των κατ' αποκοπή ποσών αρχίζει την επομένη της ημερομηνίας λήξης του δικαιώματος αυτού.

3. Ο φορέας που εξέδωσε το έντυπο E 121 ενημερώνει το φορέα του τόπου συνήθους διαμονής για την αναστολή ή την κατάργηση του δικαιώματος παροχών σε είδος, αποστέλλοντάς του δύο αντίτυπα του εντύπου E 108, με συμπληρωμένο το τμήμα Α. Ο φορέας του τόπου συνήθους διαμονής, αφού συμπληρώσει το τμήμα Β του εντύπου, διαβιβάζει ένα αντίτυπό του στον πρώτο φορέα.

Το έντυπο E 108, εφόσον αφορά την αναστολή ή την ακύρωση εντύπου E 121, έχει τον ίδιο ατομικό χαρακτήρα με αυτό το τελευταίο και σε περίπτωση αναστολής ή ακύρωσης πολλών E 121 που αφορά τα μέλη της ίδιας οικογένειας, θα πρέπει να συμπληρωθούν τόσα έντυπα E 108 όσα και E 121, ακόμη κι αν η ημερομηνία της αναστολής ή της ακύρωσης είναι η ίδια ή ακόμη και αν οι ενδιαφερόμενοι εξαρτώνται από τον ίδιο φορέα του τόπου συνήθους διαμονής.

4. Η καταληκτική ημερομηνία για τον υπολογισμό των κατ' αποκοπή ποσών είναι:

α) η ημερομηνία αναστολής ή κατάργησης του δικαιώματος, αν το έντυπο E 108 έχει φθάσει στο φορέα του τόπου συνήθους κατοικίας εντός τριών μηνών από την ημερομηνία αυτή. Αυτή αναφέρεται στο εν λόγω έντυπο και αποτελεί την ημερομηνία παύσης της ισχύος του εντύπου E 121 7

β) η ημερομηνία παραλαβής του εντύπου E 108 από το φορέα του τόπου συνήθους διαμονής, εφόσον αυτή έπεται κατά περισσότερο από τρεις μήνες της ημερομηνίας αναστολής ή κατάργησης του δικαιώματος. Η ημερομηνία αυτή αναφέρεται στο εν λόγω έντυπο και αποτελεί την ημερομηνία παύσης της ισχύος του εντύπου E 121 7

γ) η ημερομηνία θανάτου του συνταξιούχου ή μέλους της οικογενείας του ή μεταφοράς της συνήθους διαμονής μελών του συνταξιούχου ή μέλους της οικογενείας του στο έδαφος άλλου κράτους μέλους, εφόσον η ημερομηνία αυτή προηγείται της ημερομηνίας που αναφέρεται στο στοιχείο α) ή στο στοιχείο β) 7

δ) η ημερομηνία κτήσης του δικαιώματος παροχών σε είδος δυνάμει της νομοθεσίας του κράτους συνήθους διαμονής ή άλλου κράτους μέλους σύμφωνα με τους κανονισμούς σε περίπτωση άσκησης επαγγελματικής δραστηριότητας στο έδαφος του κράτους αυτού ή χορήγησης σύνταξης η οποία οφείλεται δυνάμει της νομοθεσίας του ίδιου κράτους, εφόσον η ημερομηνία αυτή προηγείται της ημερομηνίας που αναφέρεται στο στοιχείο α) ή στο στοιχείο β). Εντούτοις, εφόσον η νομοθεσία του κράτους συνήθους διαμονής, δεν εξαρτά το δικαίωμα παροχών σε είδος από προϋποθέσεις που αφορούν την ασφάλιση ή την επαγγελματική δραστηριότητα, αλλά από προϋποθέσεις που αφορούν τον τόπο συνήθους διαμονής, η ημερομηνία που λαμβάνεται υπόψη είναι η ημερομηνία έναρξης της επαγγελματικής δρσατηριότητας ή η ημερομηνία έναρξης της ισχύος της σύνταξης 7

ε) η ημερομηνία μετά από την οποία ένα μέλος της οικογένειας του συνταξιούχου δεν πληροί πλέον, στο κράτος μέλος συνήθους διαμονής και σύμφωνα με τη νομοθεσία του κράτους αυτού, τους όρους που απαιτούνται για να δικαιούται παροχές σε είδος, εφόσον η ημερομηνία αυτή προηγείται της ημερομηνίας που αναφέρεται στο στοιχείο α) ή στο στοιχείο β).

5. Ο φορέας του τόπου συνήθους διαμονής τηρεί την κατάσταση ενήμερη βασιζόμενος στις ενδείξεις που παρέχει ο φορέας που οφείλει τη σύνταξη ή ο εξουσιοδοτημένος φορέας ασφάλισης ασθένειας του κράτους που οφείλει τη σύνταξη, σχετικά με την κτήση του δικαιώματος (έντυπο E 121) και σχετικά με την αναστολή ή την κατάργηση του δικαιώματος παροχών (έντυπο E 108), λαμβάνοντας υπόψη και το γεγονός ότι τα έντυπα E 121 που εκδίδονται από φορείς της Γερμανίας, της Γαλλίας, της Ιταλίας, και της Πορτογαλίας για τα μέλη της οικογενείας των συνταξιούχων ισχύουν μόνο για ένα χρόνο μετά την ημερομηνία έκδοσής τους, με την επιφύλαξη του εντύπου με το οποίο είναι δυνατόν να παύσει η εγκυρότητα του δικαιώματος αυτού εφόσον προκύψουν γεγονότα τα οποία, με βάση τη νομοθεσία των κρατών αυτών, αιτιολογούν την κατάργηση ή την αναστολή του δικαιώματος σε παροχές.

6. Αν ο συνταξιούχος ή ένα μέλος της οικογενείας του μεταφέρει τη συνήθη διαμονή του στο έδαφος κράτους μέλους άλλου από το κράτος που οφείλει τη σύνταξη, εφαρμόζονται και πάλι οι διατάξεις του σημείου 1.

7. Για τον υπολογισμό του αριθμού των μηνιαίων κατ' αποκοπή ποσών, η περίοδος κατά τη διάρκεια της οποίας μπορούν οι ενδιαφερόμενοι να λάβουν παροχές υπολογίζεται σε μήνες.

Για τον υπολογισμό του αριθμού των μηνών θεωρείται ως μία μονάδα ο ημερολογιακός μήνας ο οποίος περιλαμβάνει την ημερομηνία που χρησιμοποιείται ως εναρκτήρια για τον υπολογισμό των κατ' αποκοπή ποσών.

Ο ημερολογιακός μήνας κατά τη διάρκεια του οποίου έληξε το δικαίωμα δεν υπολογίζεται, εκτός αν ο μήνας αυτός είναι πλήρης.

Αν η περίοδος είναι κατώτερη του μήνα, υπολογίζεται ως μήνας.

8. Οι λογαριασμοί των κατ' αποκοπή ποσών καταρτίζονται με βάση τα αριθμητικά στοιχεία που λαμβάνονται από την εξέταση των εγγράφων που αναφέρονται στο σημείο 5.

Άρθρο 2

Για την εφαρμογή του άρθρου 102 παράγραφος 2 του κανονισμού (ΕΟΚ) αριθ. 574/72, οι φορείς του τόπου συνήθους διαμονής διαβιβάζουν κάθε χρόνο στους φορείς και οργανισμούς που έχουν οριστεί από τη χώρα τους στο παράρτημα 10 του κανονισμού (ΕΟΚ) αριθ. 574/72, τις ατομικές καταστάσεις των μηνιαίων κατ' αποκοπή ποσών (έντυπο E 127) οι οποίες καταρτίζονται με βάση τις καταστάσεις που προβλέπονται από τα άρθρα 94 και 95 του κανονισμού (ΕΟΚ) αριθ. 574/72.

Οι φορείς και οργανισμοί που έχουν οριστεί από τη χώρα συνήθους διαμονής διαβιβάζουν τις προαναφερόμενες καταστάσεις στους φορείς και οργανισμούς που έχουν οριστεί από την αρμόδια χώρα.

Τα έντυπα E 127 αναφέρουν τον αριθμό των μηνιαίων κατ' αποκοπή ποσών που οφείλονται για το ίδιο έτος για κάθε οικογένεια εργαζομένου, μισθωτού ή μη μισθωτού. Όσον αφορά τους δικαιούχους σύνταξης ή/και τα μέλη της οικογενείας τους, τα έντυπα E 127 αναφέρουν τον αριθμό των μηνιαίων κατ' αποκοπή ποσών κατ' άτομο, τα οποία οφείλονται για το ίδιο έτος.

Άρθρο 3

Κατά την ημερομηνία εφαρμογής της παρούσας απόφασης, προβλέπεται η εξής διαδικασία για τις καταστάσεις των δικαιούχων σύνταξης ή/και των μελών της οικογενείας τους, των οποίων το δικαίωμα σε παροχές σε είδος στο κράτος συνήθους διαμονής τους βεβαιώνεται με έντυπο E 121 ή με έντυπο E 122 που είχε εκδοθεί παλαιότερα και εξακολουθεί να ισχύει:

- τα E 121 (που έχουν εκδοθεί κατά οικογενειακή μονάδα) εξακολουθούν να ισχύουν μέχρι την ακύρωσή τους ή/και την αντικατάστασή τους μόνον για το δικαιούχο σύνταξης, και επομένως αποκλείονται τα μέλη της οικογενείας του,

- για κάθε μέλος της οικογενείας του δικαιούχου σύνταξης που είναι εγγεγραμμένο βάσει παλαιού E 121 (που έχουν εκδοθεί κατά οικογενειακή μονάδα), συμπληρώνεταιμε ένα νέο E 121 (ατομικό) το οποίο τίθεται σε ισχύ από την ημερομηνία εφαρμογής της παρούσας απόφασης, η οποία είναι και η ημερομηνία έναρξης για τον υπολογισμό των κατ' αποκοπή ποσών που αφορούν το συγκεκριμένο άτομο,

- η προηγούμενη διάταξη εφαρμόζεται και σε κάθε μέλος της οικογενείας του δικαιούχου σύνταξης το οποίο είναι εγγεγραμμένο βάσει εντύπου E 122.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Αντικαθιστά την απόφαση αριθ. 141, της 17ης Οκτωβρίου 1989.

Η απόφαση εφαρμόζεται από την 1η Ιανουαρίου 1998.

Ωστόσο, για τις σχέσεις με τη Γαλλική Δημοκρατία:

Οι διατάξεις τις παρούσας απόφασης, που αφορούν την κατάρτιση των καταστάσεων που προβλέπονται στο άρθρο 95 παράγραφος 4 του κανονισμού (ΕΟΚ) αριθ. 574/72, και αποτελούν συνέπεια της εισαγωγής στο άρθρο 95 του κανονισμού ενός μέσου κόστους κατ' άτομο για τους συνταξιούχους και τα μέλη της οικογενείας τους, τίθεται σε ισχύ την 1η Ιανουαρίου 2002.

Οι διατάξεις της απόφασης αριθ. 141, της 17ης Οκτωβρίου 1989, που αφορούν την κατάρτιση των καταστάσεων που προβλέπονται στο άρθρο 95 παράγραφος 4 του κανονισμού (ΕΟΚ) αριθ. 574/72, στην προηγούμενη μορφή της της 1ης Ιανουαρίου 1998, οι οποίες αποτελούν συνέπεια του υπολογισμού ενός μέσου κόστους κατά οικογενειακή μονάδα, για τους συνταξιούχους και τα μέλη της οικογενείας τους, εξακολουθούν να εφαρμόζονται μέχρι την 31 Δεκεμβρίου 2001.

Ο πρόεδρος της διοικητικής επιτροπής

Peter CLEASBY